મુંબઇ: દેશમાં ત્રણ વર્ષ બાદ સોનાની માગમાં મજબૂત સુધારો નોંધાઇ શકે છે. વર્લ્ડ ગોલ્ડ કાઉન્સિલના રિપોર્ટ અનુસાર આગામી વર્ષ ૨૦૨૦ સુધીમાં સોનાની માગ ૮૫૦થી ૯૫૦ ટન વચ્ચે રહી શકે છે. કાઉન્સિલના જણાવ્યા પ્રમાણે ગ્રાહકો દ્વારા સોનાની માગમાં વધારો થવાના કારણે આયાતમાં સુધારો જોવા મળી શકે છે, જોકે ચાલુ કેલેન્ડર વર્ષમાં દેશમાં સોનાની માગ ૬૫૦થી ૭૫૦ ટન વચ્ચે જ રહી શકે છે તેવું અનુમાન વર્લ્ડ ગોલ્ડ કાઉન્સિલ દ્વારા વ્યક્ત કરાયું છે, જોકે આગામી દિવસોમાં જ્વેલરીની માગ ખૂબ જ ઝડપથી વધવાની સંભાવના વ્યક્ત કરાઇ છે. વર્ષ ૨૦૧૬ સોનાના કારોબારીઓ માટે ચેલેન્જિંગ રહ્યું હતું.